Algav saade on valminud koostöös Joyce Meyer Teenistuse toetajatega.
Ärritume, kui kohutavad asjad juhtuvad meiega, mitte teistega.
Kui asjad juhtuvad teistega, siis peame kohe loengut sellest,
kuidas nad peaksid Jumalat usaldama.
Kui asjad juhtuvad meiega, siis: "Kuidas see minuga sai juhtuda?"
Arvame, et meiega ei tohiks küll sellised asjad juhtuda.
IGAPÄEVAELU RÕÕMUD
Räägin täna ühest iseloomujoonest ja selleks on alandlikkus.
Usun, et see on kõige olulisem voorus kristlase elus.
Esimene asi, millest Kristus endast rääkis,
oligi alandlikkus.
Matteuse 11:28-30
"Tulge minu juurde kõik, kes olete vaevatud ja koormatud,
ja mina annan teile hingamise!
Võtke enda peale minu ike ja õppige minult,
sest mina olen tasane ja südamelt alandlik."
Tasadus ja leebus on nii kaunid.
Vihkan olla nendega koos, kes on karmid, teravad, pealesuruvad.
Neile on võimatu meeldida. Kunagi pole piisavalt.
Mina olin ka kunagi selline inimene.
Kasvasin üles kodus, kus isa oli just selline.
Jube on olla koos inimestega, keda ei saa õnnelikuks teha.
Nad on karmid ja teravad.
Jeesus ütles, et Tema ei ole selline.
Olen õrn, malbe, tasane, armastav ja andestav.
"Õppige minult, sest olen alandlik."
Usun, et kõik patud lähtuvad ühest patust,
milleks on uhkus.
Uhkus on üks selline sõltumatu vaim, kes tahab ajada oma asja.
Ta ei taha alluda autoriteedile ega olla juhitud.
Alandlikkus: vabadus uhkusest ja ülbusest;
tagasihoidlik suhtumine enda väärtusesse.
See ei tähenda, et alavääristad ennast.
See tähendab seda, et sa ei mõtle endast rohkem kui vaja.
Ei mõtle, et oled teistest parem.
Ega mõtle, et ainult omast jõust suudad midagi hästi teha.
Sa pead mõistma, et iga and on kingitus Jumalalt
ja otsekui õnnistus Tema käest.
Mida andekam oled, seda alandlikum pead olema.
Peaksid imetlema neid andeid, mida Jumal on sinusse pannud.
Meie aga näeme hoopis vastupidist.
Mida rohkem inimesed suudavad teha, sest karmimaks nad lähevad.
Vaatavad teistele ülevalt alla.
Piibel ütleb, et peaksime ennast Jumala vägeva käe alla alandama.
Küll Tema omal ajal ülendab.
Saame seda kõike õppida ja teha.
Kui me ise ei alanda end Jumala ette,
teeb Jumal seda ise, läbi alandamise.
Iseenda alandamine on hulga lihtsam, kui seda teeks Jumal.
Mõned teie seast teavad täpselt, mida mõtlen.
Uhkus: üleliialdatud enesehinnang.
Üleolev hoiak oma andide, ilu, jõukuse ja saavutuste suhtes.
See viib teistest eraldumiseni ja teiste inimeste halvustamiseni,
pannes inimesi halvasti kohtlema,
soovides iseennast selle kõige läbi kõrgemale tõsta.
Uhkusel on 2 probleemi.
Esiteks: uhkus paneb arvama, et me ei vaja Jumalat.
Teiseks: arvame, et võime teisi halvasti kohelda.
Teiste inimeste väärkohtlemine on Jumala jaoks väga isiklik.
Jeesus on inimeste isik.
Kõik on seotud inimestega. Talle meeldivad inimesed.
Talle meeldib tõsta madalaid. Meeldib aidata vaeseid, täita vajadusi.
Talle meeldib aidata leski ja orbusid.
Talle ei meeldi, kui võimul olevad inimesed kohtlevad teisi valesti.
Alandlikkus on väga oluline, sest see on vajalik enne au, ülendust.
Jah, inimesed suudavad lihalikult ennast positsioonidele upitada.
Kuid sellel positsioonil ei ole sa kunagi õnnelik, seal puudub rõõm.
Seal on vaid pinge.
Vaata vaid kuulsaid inimesi ja sa näed seda pinget,
mida enda upitamine on neile põhjustanud.
Enesetapud, vägistamised, narkootikumid, alkohol.
Nende elud ei toimi.
Tõeline ülendus tuleb Jumalalt.
Vaata ette, et sa ise kuhugile ei trügi, vaid ootad Jumalat.
Kui oled ise sinna läinud, pead ise seal ka püsima.
Kui Jumal sind sinna asetab, siis Ta ka hoiab sind seal.
Alandlikkuses saab oodata Jumalat, et kõik vajalik saaks tehtud.
Alandlikud ei hakka lihas tegutsema ega tormama.
Tõeline alandlikkus toob au ja ülendust.
Jumal vihkab uhkust. See on kirjas Õpetussõnades 6:16-19.
Seal on toodud esile 7 asja, mida Jumal vihkab
ja mis on jäledad Ta silmis.
Jumal täiega vihkab südant, mis sepitseb nurjatuid kavatsusi
ja mis püüab inimeste seas tüli äratada,
selle asemel, et omavahel kenasti läbi saada.
Nii et seal on 6 asja, mida Ta vihkab.
Üks neist on seotud uhkusega ja mitmed teised meie suukõnedega.
Uhke inimene räägib alati liiga palju ja alati valel ajal.
Peame alandlikkust õppima ja tundma ära uhkuse.
Peame õppima ära tundma ka alandlikkust.
Kohtusin kohaliku pastoriga, kes tuleb meiega Aafrikasse.
Mu poeg rääkis, kui vägev ja suur kogudus neil on.
Kohtusin nendega ja tõdesin seda.
Tundsin otsekohe, et see mees on alandlik,
sest ta ei hakanud kiitlema, et:
"Meil on nädalas 7 teenistust ja kõik parkimiskohad on täis."
Ta vastas vaid: "Me kasvame." Mulle meeldib see.
Selliste inimestega tahan teha koostööd.
Vahel hakkame hooplema. Peame olema ettevaatlikud.
Imestamapanev on see,
kui palju jumalariigitöös tähtsustatakse numbreid.
Kõik asjad loetakse kokku.
Kui palju oli inimesi?
Kui palju oli seda ja toda?
Kui palju tehti nii või naa?
Ma ei usu, et Jeesus seda tegi.
Ära vaata mind sedasi.
Uhkus tuleb enne hävingut.
Igale hävingule on eelnenud uhkus.
Väga vähesed inimesed on saanud ülenduse Jumala käest,
saanud kuulsaks keset seda ülendust
ja saanud selle kõigega hästi hakkama.
Väga vähesed.
See on üks põhjuseid, miks Paulus hoiatas,
et ei pandaks noort usklikku juhi ametisse.
Seda tehes annad talle probleemi,
sest tal puudub veel küpsus selle kõigega toime tulla.
Ühtlasi tõmbad ka endale probleemi kaela,
sest pead tegelema kõigi nende rumalustega,
millega ta hakkama saab.
Vahel oleme nii meeleheitel ja tahame, et meid aidatakse.
Jumalariigitöös, äris.
Nii et kui näed kedagi, kellel on andi,
tahad ta kohe mõnele kohale paika panna.
Kuid me peame olema kindlad, et neil on selleks vajalik iseloom.
Inimestel on ande, et kuhugi jõuda, kuid pole iseloomu, et seal püsida.
Olen väsinud hetkelistest staaridest,
kes kukuvad kiiremini kui nad tõusid,
tuues sellega halva kuulsuse kristlusele.
Ära alahinda väikesi alguseid ega ürita saada lavale.
Ega oma nime uksesildile ning et keegi kutsuks sind bossiks.
Nii paljud, kes tulevad kirikusse, toovad kaasa maailmalikke asju.
Nad tahavad kohe kellelegi esineda.
Kui tahad olla teenistuses, siis see ei pea olema laval.
See ei ole see, mida otsid.
Jumal valib, keda ja kuhu panna. Ole omal kohal alandlikkuses.
Kui Ta käsib sul tualette pesta, siis tee seda rõõmuga.
Ilma selleta puudub meil teenija suhtumine.
Saame tasu selle eest, mida Jumal on käskinud teha,
mitte selle eest, mis tundub maailma silmis vägev.
Alandlikkus on ilus.
Alandlikkust ja kannatlikkust on kõige raskem saavutada.
Kannatamatus on uhkuse ilming.
Kui ma ei suuda millegi järel oodata, siis tähendab see seda,
et olen liiga tähtis, et millegi järel oodata.
Peaksin saama kõik ja kohe.
Peame selliste teemadega tegelema.
See ei ole just kõne, mille peale hõisatakse,
aga kui võtad seda kuulda, siis see aitab sind elus edasi.
Sest mida iganes me Jumalalt ka ei oota,
peame õppima ennast alandama, Teda ootama ja usaldama.
Kui Ta annab sulle, mida ootad, siis pead veelgi alandlikum olema.
Ole väga imestunud sellest, et Jumal just sind kasutab.
Pean sulle lugema 1.Timoteose 3:6.
"Ta ärgu olgu ka vastpöördunu, et ta ei läheks upsakaks
ega langeks sama süü sisse kui kurat."
Seal öeldakse, et ta ei läheks uhkusest rumalaks.
Kui meil on uhke suhtumine, siis käitume rumalalt. Kas pole?
Piiblis on palju juhte, kellest said kaotajad.
Pole midagi halvemat, kui juhist saab kaotaja.
Juhtimine nõuab vastutust.
Lapsevanematel on suur vastutus, et juhtida oma lapsi alandlikkuses.
Kui sa eksid, siis tunnista neile, et sa eksisid.
Kui esitad valesüüdistuse, siis mine ja ütle seda neile.
Alandlikkust saab õppida, kui ütleme: "Eksisin."
Enese õigustamine on ülehinnatud.
Käitume imelikult, kui tahame tunda, et meil on õigus.
Lõpuks pole see olulinegi.
Lapsevanemana näita lastele alati alandlikkust.
Kui oled kuskil inimesi juhtimas, siis tee seda alandlikult.
Ole ettevaatlik hooplemisega.
Saamueli raamatus näeme, et Saulil läks alguses hästi.
Jumal võidis teda kuningaks.
Lõpuks võeti temalt kuningriik, sest tal oli karm suhtumine,
mis ei kuuletunud enam Jumalale.
Alandlikul inimesel on kindel jumalakartus südames.
Sa ei tee asju, mida tead, et need Jumalale ei meeldi.
Sa tead, et Tema on Jumal, mitte sina.
Sul pole lihtsalt hirm Jumala ees, vaid aukartus.
Saul tegi seda, mida Jumal käskis, kuid lisas sellele enda mõtteid.
Kuidas teame, et Saulil oli uhke ja ülbe suhtumine?
1.Saamueli 15:12
Seal on kirjas, et ta püstitas endale mälestussamba.
Ta ehitas endast kuju.
"Vaadake, kui vägev on Saul!"
Kui prohvet teda kõnetas, siis ta küsis, mida ta valesti tegi.
Mõistus võib olla uhkusest pimestatud.
Uhkus on petlik.
Kui teeme ise valesid asju,
siis näeme ka teisi tegemas valesid asju,
kuid mitte enda vigasid.
Uhkusest tuleb välja hukkamõist ja nurisemine.
Kogu nurisemine lähtub uhkusest.
"Ma ei peaks kogema ebamugavust!"
Kas meil on täna lõbus?
Näete kõik välja sellised nagu oleksite šoki saanud.
Kolmanda maailma riikides on nii lihtne hakata nurisema.
Jumal on andnud mulle võimaluse kuulutada evangeeliumi neis riikides,
mis elavad pimeduses.
Seda tehes lähen läbi ebamugavuste, kuid see on privileeg.
Pean endale meelde tuletama, et ma ei hakkaks nurisema.
"Joyce, see pole sinu asi, mida nemad teevad."
Väga lihtne on kogu aeg oma arvamusi avaldada.
Kedagi ei huvita, mida sina arvad.
Ära avalda oma arvamust enne, kui seda sinult küsitakse.
"Mina arvan seda ja toda."
Tahame nii väga teiste eludest üle sõita.
Eks ole nõnda, et kuigi sa oled iseenese silmis pisike,
oled sa ometi Iisraeli suguharudele peaks,
sest Issand võidis sind Iisraelile kuningaks?"
Alguses oli tal õige ja alandlik suhtumine,
mis tõi ülenduse tema ellu.
Kuid üsna peagi ehitas ta endale kuju.
Lugesin kunagi midagi väga olulist.
"Pole kõike veel nähtud,
mida Jumal saab teha läbi inimese, kes annab kogu au Talle."
Me pole eriti midagi näinud, mida Jumal suudab teha,
kui inimene annaks kogu au selle eest Jumalale.
Võimatu on olla alandlik, kui sul pole alandlik mõistus.
Alandlikkus on seotud sellega, kuidas mõtleme, kui oleme üksi.
Nendel hetkedel ole ettevaatlik.
Taanieli raamatust saame lugeda kuningas Nebukadnetsarist,
kes alustas õigesti, kuid 12 kuuga lõpetas suures jamas.
12 kuud.
Kui Jumal sind ülendab palgatõusu või töö juures ülenduse kaudu,
siis ole kindel, et tänad Jumalat kõige eest, öeldes:
"Tean, et ma ei vääri midagi,
kuid olen tänulik, et andsid selle mulle."
Taanieli 3:31-33
Kuningas Nebukadnetsar,
kõigile rahvastele, suguvõsadele ja keeltele,
kes elavad kogu maal: teie rahu olgu suur!
Mul on hea meel teha teatavaks tunnustähti ja imetegusid,
mis kõrgeim Jumal mulle on teinud.
Kui suured on tema tunnustähed ja kui vägevad on tema imeteod!"
Kellele ta kogu seda au toob?
Loomulikult Jumalale.
"Tema kuningriik on igavene kuningriik ja tema valitsus on põlvest põlve."
Alguses toob ta au Jumalale, kõikide imede eest.
Kui tal oli õige suhtumine, siis oli tal rahu ja jõukus.
Kui saad hakkama sellega, mis sul on, siis Jumal saab juurde anda.
Andmine on osa alandlikust eluviisist.
Kui Jumal on meid õnnistanud
ja me ei hooli nendest, kellel on vähem,
siis on meil probleeme suhtumisega.
Jumala Vaim meie sees nõuab,
et hooliksime nendest, kes on me ümber ja kellel on vähem kui meil.
Kui me seda ei tee, on meie kristlusega suur probleem.
Või nagu keegi selle kohta ütles: "Evangeeliumis on auk sees."
Uhkus oli Lutsiferi probleem.
"Mina, mina, mina."
See oli ka Saalomoni probleem. "Mulle, mulle, mulle."
Nebukadnetsar alustas õigesti, kuid vaatame, mis edasi sai.
"Kaheteistkümne kuu pärast,
kui ta oli kõndimas Paabeli kuningliku palee katusel,
hakkas kuningas rääkima ja ütles:
Eks see ole see suur Paabel, mille ma oma võimsa jõuga olen ehitanud."
12 kuud tagasi oli kogu asi Jumalas. Nüüd aga korraga temas.
Eks see ole see suur Paabel,
mille ma oma võimsa jõuga olen ehitanud
kuninglikuks valitsuspaigaks ja oma väärikuse auks?
Sõna oli alles kuninga suus, kui taevast kostis hääl:
Sinule, kuningas Nebukadnetsar, öeldakse:
Sinult võetakse kuningriik."
Jumal tahaks meid rohkem õnnistada, kui saaksime olemasolevaga hakkama.
See kuningas elas 7 aastat nagu loom.
Juuksed ja küüned kasvasid pikaks. Ta jooksis väljadel ringi.
Ta läks peast segi. Pärast aga juhtus midagi.
"Tõstsin oma silmad taeva poole ja mulle tuli mõistus tagasi;
Kõiki, kes elavad maa peal, ei tule panna mikski,
sest tema talitab, nagu tahab, niihästi taeva väega kui maa elanikega
ega ole seda, kes võiks lüüa tema käe peale
ja öelda temale: Mis sa teed?”
Ta sai nüüd õige nägemuse Jumalast.
Jumal on suverääne ning teeb seda, mida, millal, kuidas ja kellele tahab
ning see pole kellegi teise asi.
Peame lõpetama Jumalast aru saamise.
"Jumal, miks?"
"Miks mina?"
Miks mitte sina?
Me ei pahandu, kui asjad teistega juhtuvad,
küll aga pahandume siis, kui asjad meiega juhtuvad.
Kui teistega asjad juhtuvad, siis hakkame jutlustama,
kuidas nad peaksid Jumalat usaldama.
Kui asjad meiega juhtuvad, siis kurdame: "Miks minuga?"
See on üks vaim, kes arvab, et oleme nii vägevad,
et meiega ei juhtu kunagi midagi.
Jesaja 14 peatükis ütleb Lutsifer 4 korda, et ta ülendab ennast.
Kõrgemaks, kui teised troonid.
Saan olema Jumala sarnane.
Jumal ütles talle selle peale, et ta heidetakse alla ning hävitatakse.
Jumal ei jaga kellegiga oma au. Ta ei talu ülbet suhtumist.
Peame selles valdkonnas rohkem õppima.
Alandlikkus on ilus voorus.
Alandlikkusel on mitmeid sümptomeid.
Üheks neist on Jumala usaldamine.
Kui usaldame Jumalat ja ei püüa kõike ise teha,
siis see on üks alandlikkuse märke.
Alandlik inimene on tänulik Jumalale. Tänulik tugevuse eest.
Samuti usaldab ta Jumalat oma nõrkuste suhtes.
Tahame, et teaksid, kes oled Kristuses.
Sa ei pea kogu aeg midagi tõestama.
Me tahame nii kangesti end inimestele kogu aeg tõestada.
Selletõttu langeme ka uhkuse küüsi.
Imeline on lihtsalt olla see, kes oled ning alandada ennast,
nautides oma elu.
Pakume sulle 4 CD'i jutlust "Tea, kes oled Kristuses".
Jumala tundmise kõrval on oluline teada, kes sa ise oled.
Hangi see endale ning see on sulle õnnistuseks.
Kui tunned kedagi, kes on ebakindel ja hirmul
ja kes ei tea, kes ta tegelikult on,
siis on see imeline kingitus.
Hangi see endale ja asu kuulama ning naudi elu, mida Jeesus pakub.
Naised, olete Jumala meistriteos.
Seetõttu korraldame ka naistekonverentse "Armasta elu",
kus on erinevad bändid ja kõnelejad.
Täpsem info J.Meyer'i kodulehelt.
Oled Jumala meistriteos. Usu seda.
Me ei saa alahinnata harjumuste jõudu.
Alguses kujundame harjumused ning siis need kujundavad meid.
Uus raamat "Uusi harjumusi luues ja vanu harjumusi murdes."
Halbu harjumusi saad murda luues häid juurde.
Jumala abiga suudad halbadest harjumustest loobuda.
LOOTUSE KÄSI
Teenistus on Kosovos avanud tasuta arstiabi keskuse.
Kandes hoolt inimeste füüsiliste vajaduste eest,
on nad ka valmis evangeeliumi kuulama.
Jumal tegi meie kõigi jaoks midagi erakordset.
Arst Irena tuli meile vabatahtlikuna oma meeskonnaga appi.
Olen serblane. Elasin enne sõda Serbias, Jugoslaavias.
Sellel raskel ajal sai minust kristlane.
Serblaste ja albaanlaste vahel toimus etniline sõda.
Kuid täna on üks neist serblastest tulnud "vaenlase" maale, Kosovosse,
et väljendada oma kurbust, andestust ja tuues tervenemist.
Ta kasutab seda hetke, et tuua lootust Kristuses.
Olles arst ja kristlane, saan ma evangeeliumi kuulutada.
Lepitus, andestus ja vabadus tulevad evangeeliumist.
Üks naisterahvas teatas,
et oli kaotanud Serbia armees abikaasa ja venna.
Selgitasin talle evangeeliumi.
Palusin, et ta palvetaks. Ta tegi seda.
Tõesti, see on ime. Olen hämmastuses.
Tulin siia teadmisega, et midagi juhtub.
Hindame teid ja täname oma partnereid,
kelle abiga saame üle terve maailma
kuulutada evangeeliumi Kristusest.
Üheskoos toidame näljaseid, riietame vaeseid
ja kuulutame rahvastele evangeeliumi.
Palun võta meiega ühendust, külastades teenistuse kodulehte.
Saada palvesoove, tutvu õppematerjalide ja kavadega.
Hakka meie partneriks, et saaksime Kristuse armastust välja jagada.
Tõlge: Anne-Ly Roos
Eelnev saade valmis koostöös Joyce Meyer Teenistuse toetajatega.